24.2.2022 г.
BG
Официален вестник на Европейския съюз
L 45/1395 КОМИСИЯ ПИЛОТНИ ПРОЕКТИ
ГЛАВА PP 01 — НАУЧНИ ИЗСЛЕДВАНИЯ И ИНОВАЦИИ (продължение) PP 01 22
(продължение)
PP 01 22 01
(продължение) Забележки Крайната цел на този пилотен проект е да се създаде първата публична база данни на Съюза за основани на човешката биология модели и методи без използването на животни, като се предостави свободен достъп на научната общност, наред с другото, като оценители на проекти и комитети за етичен преглед.
Всяка година в Съюза се използват около 10 милиона животни в процедури за научни изследвания и изпитвания, а в световен мащаб – около 200 милиона животни.
През 2017 г.
Референтната лаборатория на ЕС за алтернативи на изпитванията върху животни (DG JRC EURL ECVAM), управлявана от Съвместния изследователски център на Комисията (JRC), започна поредица от проучвания за преглед на наличните и нововъзникващите модели без използването на животни, използвани за научни изследвания, в седем области на заболявания: 1) заболявания на дихателните пътища 2) рак на гърдата 3) имунно-онкология 4) имуногенност на усъвършенстваните терапевтични лекарствени продукти 5) невродегенеративни нарушения, 6) сърдечносъдови заболявания и 7) автоимунитет.
През 2020 г. бяха публикувани първите две проучвания (относно заболяванията на дихателните пътища и рака на гърдата), а останалите се очакваше да бъдат публикувани през 2021 г.
Въпреки тези забележителни усилия съществува опасност тази работа бързо да изгуби актуалност, като се има предвид, че ускореното увеличаване на знанията е придружено от намаляване на продължителността на полезния живот на тези знания.
Поради това целта на този пилотен проект е да се разработи автоматизирана база данни, основана на изкуствен интелект (ИИ), която събира и структурира методите без използването на животни в биомедицинските изследвания.
Методите без използването на животни съответстват на методи in vitro, основани на човешки клетки и инженерни тъкани, или на подходи in silico, използващи компютърно моделиране и симулация.
Използването на ИИ за извличане на огромния обем публикувана литература дава възможност за създаване и поддържане на актуален, съвременен източник на знания, в който се събират методите без използването на животни, прилагани в биомедицинските изследвания.
Освен това подходът на ИИ ще позволи разработването на устойчив дизайн и прилагане на платформата, които могат лесно да се поддържат от трета страна и допълнително да се усъвършенстват чрез подкрепа, основана на общността.
Чрез разбирането и обмена на информация за успешни методи без използването на животни в биомедицинските изследвания се очаква преходът на научната общност към основани на човешката биология методологии да бъде насърчен, улеснен и потенциално ускорен.
Всъщност използването на основани на човешката биология модели и методи е от жизненоважно значение за подобряване на значимостта на биомедицинските изследвания, за увеличаване на вероятността резултатите да се отразят на пациентите и за ускоряване на трансфера на резултатите от научните изследвания към практиката в областта на клиничното и общественото здраве.
Използването на ИИ е от жизненоважно значение за автоматизацията и икономически ефективното извличане на огромното количество данни, което ще бъде необходимо, за да се гарантира, че знанията продължават да бъдат осъвременявани и актуални.
Всъщност прилагането на ИИ вече е доказало своята стойност и често се използва от институции на Съюза като ЕОБХ за автоматизиране на основани на факти научни данни.
Цели: Като краен резултат този пилотен проект ще доведе до разработването на първата публична база данни на Съюза за основани на човешката биология методи без използването на животни за биомедицински изследвания.
Това ще бъде постигнато с помощта на следното: — съчетаване на резултатите от съществуващите седем проучвания на JRC EURL ECVAM, за да се създаде първоначална база данни. — прилагане на тези резултати, за да се даде възможност за обучение на основан на ИИ алгоритъм, който ще допълни базата данни и ще гарантира, че тя се актуализира. — разработване на по-нататъшна интеграция с цел разширяване на базата данни, за да се включат методи без използването на животни за други болести при хората. — разработване на лесен за ползване уеб интерфейс, за да се улесни публичното търсене на съдържание и да се даде възможност за филтриране на методите без използването на животни за конкретни заболявания при хората.